**PRILOG V– KRITERIJI EKONOMSKI NAJPOVOLJNIJE PONUDE (ENP)**

Kriterij za odabir ponude je **ekonomski najpovoljnija ponuda (ENP).**

Kriteriji ekonomski najpovoljnije ponude redom su navedeni prema važnosti i udjelu u konačnom izračunu.

Najpovoljnija ponuda odabrat će se na temelju kriterija ekonomski najpovoljnije ponude, koja je sastavljena od dobivenih bodova za kriterij cijena ponude i dobivenih bodova za kriterij specifično iskustvo stručnjaka.

Naručitelj će odabrati najpovoljniju ponudu na temelju sljedećih kriterija:

|  |  |  |
| --- | --- | --- |
| **Br.** | **Kriterij** | **Maksimalni broj bodova** |
| 1. | Cijena ponude | 70,00 |
| 2. | Specifično iskustvo stručnjaka | 30,00 |
| **Ukupno** | | 100,00 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se na dvije decimale, zaokruživanjem na više.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UB = CP + SIS**

|  |  |
| --- | --- |
| **UB** | Ukupan broj ostvarenih bodova |
| **CP** | Cijena ponude |
| **SIS** | Specifično iskustvo stručnjaka |

1. **Cijena ponude**

Cijena ponude preuzima se iz ponude gospodarskog subjekta (s PDV-om). Ponuda s najnižom cijenom dobiva 70,00 (devedeset) bodova, dok se ostale ponude boduju prema formuli:

**CP=(X1/X2)\*70,00**

|  |  |
| --- | --- |
| **CP** | Ukupan broj bodova za cijenu ponude |
| **X1** | Najniža cijena ponuđena u postupku nabave |
| **X2** | Cijena ponude koja je predmet ocjene |

1. **Specifično iskustvo stručnjaka**

Uzimajući u obzir da je Naručitelj tijelo koje predlaže i donosi zakonske i podzakonske akte kojim se definiraju ciljevi i mjere poljoprivredne politike te predlaže izmjene i dopune zakonskih i podzakonskih akata iz domene drugih tijela državne uprave koji utječu na ciljeve i mjere poljoprivredne politike, važno je u svrhu osiguranja kvalitetnog i uspješnog izvršenja usluge da ponuditelj raspolaže stručnjacima koji imaju iskustvo u izvršenju projekata vezanih uz predmet nabave.

Nastavno, Naručitelj propisuje specifično iskustvo za prva 2 (dva) stručnjaka s Popisa predloženih stručnjaka, a sukladno propisanom u točki 12.2. poziva za dostavu ponuda.

Ako ponuditelj predloži više od 2 (dva) stručnjaka, bodovat će se samo 2 (dva) stručnjaka koja je ponuditelj dužan minimalno osigurati i koji su navedeni u Popisu predloženih stručnjaka.

Maksimalni broj bodova koji ponuditelj može dobiti po ovom kriteriju je 30,00 (trideset), a dodijelit će se sukladno navedenom u tablici:

|  |  |  |  |  |
| --- | --- | --- | --- | --- |
|  |  | **Opis kriterija** | |  |
| **R.br.** |  | **Projekti/ugovori/usluge/stručni radovi iz područja porezne politike, osobito vezano uz PDV** | | **Maksimalni broj bodova**  **SIS** |
|  |  | **do 3** | **4 i više** |  |
| 1. **Sis1** | Broj bodova za  Stručnjaka br. 1 | 10 | 15 | 15 |
| 1. **Sis2** | Broj bodova za  Stručnjaka br. 2 | 10 | 15 | 15 |
|  |  |  |  | **30,00** |

**SIS = Sis1 + Sis2 = suma bodova dobivenih ocjenom specifičnog iskustva pojedinog stručnjaka**

SIS = broj bodova koji ponuda dobiva za specifično iskustvo stručnjaka

**U svrhu dokazivanja specifičnog iskustva predloženih stručnjaka, ponuditelj je dužan u ponudi dostaviti za svakog stručnjaka posebno:**

* **Popis i opis projekata/ugovora/usluga koji treba najmanje sadržavati podatke o broju provedenih aktivnosti (analize, stručni radovi i podloge) na kojima je stručnjak radio/sudjelovao samostalno ili kao član tima, vezano uz područje porezne politike, osobito vezano uz porez na dodanu vrijednost (PDV),** detalje o naručitelju projekta/ugovora/usluge (naziv i sjedište) te oznaku uloge stručnjaka za kojeg se taj projekt/ugovor/usluga navodi kao referenca.

Naručitelj zadržava pravo provjere svih podataka navedenih u dostavljenim dokumentima.

**Ukoliko Popis/i nisu dostavljeni ili iz njih nije razvidno traženo specifično iskustvo za nekog/neke od propisanih stručnjaka, Naručitelj neće dodijeliti bodove za tog/te stručnjake po propisanom nefinancijskom kriteriju.**